NOMEAMENTO DE MEMBROS DA XUNTA DE GOBERNO LOCAL E DELEGACIÓN DE COMPETENCIAS NA XUNTA DE GOBERNO LOCAL E RECTIFICACIÓN DE ERRO NA MESMA
ADMINISTRACIÓN LOCAL — Municipal — Tui (Outros documentos, notificacións e informacións públicas, 13/07/2023)

Con data 4 de xullo de 2023, o Sr. Alcalde ditou resolución co seguinte teor literal: Constituída a Corporación municipal en sesión extraordinaria celebrada o pasado día 17 de xuño de 2023, en base ao recollido nos artigos 20.1 b) e 23 da Lei 7/1985, de 2 de abril, Reguladora das Bases do Réxime Local, e os artigos 35.2 e 52 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime xurídico das Corporacións Locais, esta Alcaldía, RESOLVE: PRIMEIRO.- Nomear como membros da Xunta de Goberno local aos seguintes concelleiros/as: SEGUNDO.- Establecer que as sesións ordinarias da Xunta de Goberno Local terán lugar os venres, cada quince días, ás 9:00 horas no Salón de Concelleiros desta Casa Consistorial. TERCEIRO.- Corresponden á Xunta de Goberno Local, ademais da asistencia permanente ao Alcalde no exercicio das súas funcións, as seguintes competencias que se delegan: 1º.- O outorgamento de todas as licencias urbanísticas que deban concederse con carácter previo, de acordo co previsto na Lei 2/2016, de 10 de febreiro, do Solo de Galicia, así como dictar as resolucións que procedan nos procedementos de actuacións urbanísticas suxeitas ao réxime de declaración responsable ou comunicación previa.2º.- A aprobación dos instrumentos de planeamento de desenvolvemento do planeamento xeral non expresamente atribuídas ao Pleno, así como dos instrumentos de xestión urbanística e dos proxectos de urbanización.3º.- As competencias que en materia de contratación veñen atribuídas ao Alcalde na Disposición adicional segunda do Real Decreto Lexislativo 3/2011, de 14 de novembro, polo que se aproba o Texto refundido da Lei de Contratos do Sector público, a excepción dos contratos menores.4º.- O recoñecemento das obrigas económicas derivadas da prestación de bens e servizos que foran recibidas no servizo de Intervención.5º.- Resolver os recursos de reposición que se interpoñan contra os acordos adoptados en exercicio das atribucións delegadas. CUARTO.- Notificar persoalmente a presente resolución aos designados, que se considerará aceptada tacitamente, salvo manifestación expresa; e remitir dita Resolución ao Boletín Oficial da Provincia de Pontevedra e ao Taboleiro de Anuncios do Concello para a súa publicación, sen prexuízo da súa efectividade dende o día seguinte á firma da resolución polo Alcalde. QUINTO.- Dar conta desta Resolución ó Pleno Corporativo na vindeira sesión que se celebre. Con data 5 de xullo de 2023, o Sr. Alcalde ditou resolución rectificativa da resolución anteriomente transcrita, co seguinte teor literal: Vista a resolución de Alcaldía de data 04.07.2023 (Decreto 2023-0887) de nomeamento de membros da Xunta de Goberno Local e delegación de competencias. En dita resolución, no terceiro punto do resolvo, apartado 3º, se indica que: “3º.- As competencias que en materia de contratación veñen atribuídas ao Alcalde na Disposición adicional segunda do Real Decreto Lexislativo 3/2011, de 14 de novembro, polo que se aproba o Texto refundido da Lei de Contratos do Sector público, a excepción dos contratos menores.” Dado que existe un erro na referencia á normativa de aplicación. Segundo o artigo 109.2 da Lei 39/2015, de 1 de outubro de Procedemento Administrativo Común das Administracións Pública; “Las Administraciones públicas podrán, asimismo, rectificar en cualquier momento, de oficio o a instancia de los interesados, los errores materiales, de hecho o aritméticos existentes en sus actos”. Á vista do anterior: PRIMEIRO. Rectificar a resolución de Alcaldía de data 04.07.2023 (Decreto 2023-0887), de xeito que, Onde di: “3º.- As competencias que en materia de contratación veñen atribuídas ao Alcalde na Disposición adicional segunda do Real Decreto Lexislativo 3/2011, de 14 de novembro, polo que se aproba o Texto refundido da Lei de Contratos do Sector público, a excepción dos contratos menores.” Debe dicir: “3º.- As competencias que en materia de contratación veñen atribuídas ao Alcalde na Disposición adicional segunda da Lei 9/2017, de 8 de novembro, de Contratos do Sector Público, a excepción dos contratos menores.” SEGUNDO. Manter no restante a resolución de Alcaldía de data 04.07.2023 (Decreto 2023-0887). TERCEIRO.- Notificar a presente resolución aos designados como membros da Xunta de Goberno Local, e publicala no Boletín Oficial da Provincia de Pontevedra e no Taboleiro de Anuncios do Concello. CUARTO.- Dar conta desta Resolución ó Pleno Corporativo na vindeira sesión que se celebre.” O que se comunica para coñecemento e efectos. Tui, o Sr. Alcalde, Enrique Cabaleiro González. Documento asinado dixitalmente á marxe.